cyanic-selkie/wikianc huggingface dataset:
รายชื่อตัวละครในมาสค์ไรเดอร์ไกมุ
อาร์มเมิร์ดไรเดอร์
หลังจากที่เรดูเอกับมิจจิเปิดแครกจากป่าเฮลไฮม์จนทำให้บริษัทยุกดราชิลคอร์ปอร์เรชันกลายเป็นรังของอินเวส เรียวมะขึ้นจรวดหนีเอาตัวรอดไปคนเดียวจนไม่มีใครรู้อีก และกลับมาปรากฏตัวอีกครั้งเปิดเผยแผนโปรเจกต์อาร์ค ทำให้ผู้นำของอิกดราชิลจากทั่วโลกตกอยู่ในภาวะวิกฤต ส่วนเรียวมะก็ซ่อนตัวที่ไหนซักแห่งโดยทำการค้นคว้าเรื่องป่าเฮลไฮม์คนเดียวอย่างลับๆต่อไป เรียวมะก็กลับมาปรากฏตัวอีกครั้งที่เมืองซาวาเมะ แหล่งรวมตัวของทีมไกมุโดยบอกว่าโคตะว่าตนอยู่ในเหตุการณ์ที่มิจจิสู้กับทาคาโทระ โดยยื่นข้อเสนอให้กับอาร์มเมิร์ดไรเดอร์ที่เหลืออยู่ว่าจะบอกทางลับเฉพาะของตนที่สามารถแอบเข้าบริษัทยุกดราชิลคอร์ปอร์เรชันเพื่อไปช่วยคนข้างในแต่ทางเข้ามันอยู่นอกตัวเมือง ส่วนตนก็แยกทางกับโคตะหลังจากเจอพวกคนที่ถูกจับเข้ามา เพื่อเข้าห้องห้องทดลองของตนเพื่อตรวจสอบหาข้อมูลบันทึกเทปเกี่ยวกับตอนที่มิจจิร่วมมือกับเรดูเอ จนรู้ว่าโรชูโอเป็นหัวหน้า จนเจอก็กระจายเสียงออกไปเพื่อให้อาร์มเมิร์ดไรเดอร์ที่เหลืออยู่ ให้รู้ว่าไมอยู่ที่ป่าเฮลไฮม์โดยอยู่กับโรชูโอ แล้วจากนั้นก็แอบเข้าไปในป่าเฮลไฮม์ดูการสู้ของโคตะกับไคโตะที่สู้กับโรชูโอ
หลังจากโรชูโอเสียชีวิต สงสัยว่าผลไม้ต้องห้ามของจริงอยู่ไหน เรียวมะอาสาจะผ่าผลไม้ต้องห้ามออกจากตัวไม แต่ต้องให้มิจจิช่วยกำจัดโคตะ โดยมอบโยโมทสึเฮกุริล็อกซีดให้มิจจิพร้อมคำเตือน ส่วนเรียวมะก็ผ่าเอาผลไม้ต้องห้ามออกมาสำเร็จจนไมเสียชีวิต จากนั้นก็กดรีโมททำให้เจเนซิสไดรเวอร์ของมิจจิพังพยายามฆ่ามิจจิแต่ว่าผลไม้ต้องห้ามกลายร่างเป็นหญิงสาวลึกลับทันทีแล้วก็หายไป ซึ่งเรียวมะก็สงสัยจึงวิจัยจนไคโตะกับโยโกะมาท้าสู้ เรียวมะก็กดรีโมทอีกครั้งทำให้เจเนซิสไดรเวอร์ของทั้งคู่พัง แล้วสู้กับไคโตะที่เป็นบารอนชนะอย่างง่ายดาย แต่พอไคโตะกลายเป็นโอเวอร์ลอร์ดเรียวมะก็สู้ชนะแพ้อย่างง่ายดาย เรียวมะเสียชีวิตจากการตกตึกเนื่องจากสะดุดท่อ เลขานุการของเรียวมะ มีความสามารถในการต่อสู้ด้วยมือเปล่า ทำงานตามคำสั่งเรียวมะ เป็นคนมอบเจเนซิสไดรเวอร์ กับเลม่อนเอเนอร์จีล็อกซี้ดให้ไคโตะตามคำสั่งเรียวมะ หลังจากที่บริษัทยุกดราชิลคอร์ปอร์เรชันกลายเป็นรังของอินเวสเรียวมะหนีไป จนโยโกะต้องจึงร่วมมือกับอาร์มเมิร์ดไรเดอร์ที่เหลืออยู่คอยปกป้องเมืองซาวาเมะจากการรุนรานของอินเวส และเชื่อว่าไคโตะคู่ควรกับพลังแห่งพระเจ้าเพราะตอนที่ร่วมมือกับอาร์มเมิร์ดไรเดอร์ที่เหลือเห็นไคโตะเป็นผู้นำที่ทุกคนยอมรับ
โดยโยโกะแอบชอบไคโตะ จนโยโกะรู้เข้าเรื่องบาดแผลของไคโตะ แล้วได้ฟังสาเหตุที่ไคโตะถึงอยากแข็งแกร่งโยโกะจึงร่วมมือด้วย ไปหาเรียวมะเพื่อถ้าสู้ แต่เจเนซิสไดรเวอร์ของไคโตะกับโยโกะพังเพราะเรียวมะกดรีโมทหยุดการทำงานจึงทำได้แต่ดู หลังจากไคโตะเป็นเฟมชินมุ(โอเวอร์ลอร์ดอินเวส)ฆ่าเรียวมะ
จากนั้นโยโกะเก็บเจเนซิสไดรเวอร์กับเลมอนเอเนอร์จีล็อกซี้ดของเรียวมะที่ทำตกไว้ เพื่อใช้ในการเป็นมาริกะ ซึ่งโยโกะคอยอยู่เคียงข้างไคโตะ แล้วบอกไคโตะถึงสาเหตุที่อยู่ข้างไคโตะเพราะว่าต้องอยู่เคียงข้างราชาซึ่งก็คือไคโตะ ร่วมมือกับแซ็คและพวกอินเวสที่ไคโตะเรียกออกมาด้วยพลังสู้กับโอเรนและโจโนอุจิ ต่อมาจับไดว่าแซ็ควางระเบิดคิดจะฆ่าไคโตะ จึงเนมาริกะเพื่อช่วยไคโตะไว้ได้ แต่ว่าโยโกะรับแรงระเบิดเข้าไปเต็มๆจนเจเนซิสไดรเวอร์พังหลุดออกจากร่างพร้อมกับเสียชีวิตจากการตกตึก
ก่อนตายได้ใช้เวลาสุดท้ายได้อยู่เคียงข้างไคโตะจนเสียชีวิต
ลูกน้องคนสนิทของทาคาโทระ โดยมักจะมานั่งที่ร้านน้ำผลไม้ ดรอปเปอร์ส ทำหน้าที่ขายล็อกซีดและเซนโกคุไดรเวอร์ให้กับบีทไรเดอร์สกับลูกค้าที่อยากเล่นอินเวสเกมเพื่อหวังกำไร โดยบอกทาคาโทระตลอดว่ามิจจิเป็นอาร์มเมิร์ดไรเดอร์แต่ทาคาโทระไม่เชื่อ ภายหลังจากเลิกกิจการขายล็อกซีดและเป็นผู้แปลงร่างมาสค์ไรเดอร์ซีกุร์ด โดยฆ่าฮาเสะ แล้วร่วมแผนกับเรียวมะในการกำจัดทาคาโทระ จากนั้นก็เอาล็อกซีดกับล็อกวิเคิลจำนวนหนึ่งไปแล้วทำลายล็อกวิเคิลที่เหลือพร้อมกับข้อมูลเกี่ยวกับป่าเฮลไฮม์ ของบริษัทยุกดราชิลคอร์ปอร์เรชันแล้วเข้าไปในป่าเฮลไฮม์ก่อนทางเข้าจะพังเพราะฝีมือของตน เพื่อต้องการผลไม้ต้องห้าม เพราะต้องการพลังของพระเจ้ามาเป็นของตน แล้วโทรติดต่อมิจจิให้มาร่วมมือกันโดยชิดจะช่วยกำจัดโคตะแต่มิจจิต้องช่วยตนแย่งชิงผลไม้ต้องห้าม เจอกับโรชูโอโดยชิด คิดใช้กำลังจะแย่งชิงผลไม้ต้องห้าม แต่ชิดก็สู้ไม่ไหวจนเจเนซิสไดรเวอร์กับเชอร์รี่เอเนอร์จีล็อกซี้ดถูกทำลายแต่ชิดก็ยังไม่ยอมถอย
แต่สุดท้ายชิดก็เสียชีวิตจากการโจมตีของโรชูโอโดยถูกกำแพงหินผาประกบทับ
รองหัวหน้าทีมบารอน ตอนแข่งอินเวสเกมมักใช้ล็อกซีดคลาส C+ ขึ้นไป คอยสั่งให้เปโกใช้กลโกงตอนอินเวสเกมแต่ต่อมาก็เลิกใช้กลโกงเพราะถูกไคโตะจับได้ ผู้แปลงร่างเป็นมาสค์ไรเดอร์นัคเคิล โดยใช้เข็มขัดเซนโกคุไดรเวอร์รุ่นผลิตจำนวนมากที่ไคโตะขโมยมาตอนที่หนีออกมาจากบริษัทยุกดราชิลคอร์ปอร์เรชันมอบให้ก่อนลาออกจากทีม ปัจจุบันเป็นหัวหน้าคนใหม่ของทีมบารอน และใช้เซนโกคุไดรเวอร์รุ่นผลิตจำนวนมากกับคุรุมิล็อกซีดที่ตนทำให้กลายเป็นอาร์มเมิร์ดไรเดอร์ของทีมบารอน คอยช่วยเหลือพวกโคตะกำจัดพวกอินเวสที่รุกราน โดยเชื่อว่าซักวันไคโตะจะกลับมาเข้าทีมอีกครั้ง
หลังจากที่บริษัทยุกดราชิลคอร์ปอร์เรชันกลายเป็นรังของอินเวสจึงร่วมมือกับอาร์มเมิร์ดไรเดอร์ที่เหลืออยู่คอยปกป้องเมืองซาวาเมะจากการรุนรานของอินเวส เมื่อเจอไคโตะที่เป็นเฟมชินมุ(โอเวอร์ลอร์ดอินเวส) จึงขอเข้าร่วมกับไคโตะร่วมมือกับโยโกะและพวกอินเวสที่ไคโตะเรียกออกมา จัดการกับโจโนอุจิกับโอเรน
แต่ในช่วงที่โคตะที่บาดเจ็บสู้กับไคโตะ แซ็คเห็นว่าแย่จึงจงใจสู้กับโคตะแทนเพื่อให้โคตะหนีไป ก็ก็บอกกับทุกคนที่ร้านน้ำผลไม้ ดรอปเปอร์ส ว่าตนจงใจเข้าร่วมกับไคโตะเพื่อหยุดไคโตะเอง ต่อมาได้วางระเบิดไว้ข้างไคโตะขณะกดรีโมทก็ถูกโยโกะจับได้ แซ็คจึงกดรีโมทแต่ไคโตะไม่ตายเพราะถูกโยโกะช่วยไว้ จากนั้นก็สู้กับไคโตะจนเซนโกคุไดรเวอร์รุ่นผลิตจำนวนมากพังจนสลบไป 3 เดือนต่อมาหลังจากนั้นเมืองซาวาเมะฟื้นตัวขึ้นมาแซ็คเป็นหัวหน้าทีมบีทไรเดอร์รุ่นใหม่ แต่ก็ยังไม่หายดี เจอกับมิจจิ บอกให้มิจจิมีความหวังกับชีวิตต่อไป ซึ่ง 7 เดือนผ่านไปหลังจากวิกฤตเฮลไฮม์ แซ็คหายดี ซึ่ง 7 เดือนผ่านไปหลังจากวิกฤตเฮลไฮม์ โคงาเนะกลับมารุกรานอีกกครั้งจึงร่วมมือกับทุกคนที่เคยเป็นอาร์มเมิร์ดไรเดอร์ที่เหลือโดยทุกคนสู้ไม่ไหว
หลังจากจัดการโคงาเนะสำเร็จ ก็ไปร่วมทีมกับเป็นหัวหน้าทีมบีทไรเดอร์รุ่นใหม่ที่ตนเป็นหัวหน้า
ประเทศแซมเบียในโอลิมปิกเยาวชนฤดูร้อน 2014
ประเทศแซมเบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติแซมเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 24 คน ใน 4 ชนิดกีฬา ผลการแข่งขันครั้งนี้ประเทศแซมเบียได้รับเหรียญรางวัลแบ่งเป็น 1 เหรียญทอง 0 เหรียญเงิน และ 0 เหรียญทองแดง รวมทั้งหมด 1 เหรียญ
โรเบิร์ต แม็กนามารา
นาวาอากาศโท โรเบิร์ต สแทรนจ์ แม็กนามารา (Robert Strange McNamara) ผู้บริหารธุรกิจชาวอเมริกัน และรัฐมนตรีว่าการกระทรวงกลาโหมคนที่แปดแห่งสหรัฐอเมริกา ในรัฐบาลประธานาธิบดี จอห์น เอฟ. เคนเนดีและลินดอน บี. จอห์นสัน ระหว่าง 21 มกราคม พ.ศ. 2504 - 29 กุมภาพันธ์ พ.ศ. 2511 จากนั้นทำงานในฐานะประธานธนาคารโลกระหว่าง เมษายน พ.ศ. 2511 - มิถุนายน พ.ศ. 2524 แมคนามาราทำงานทางด้านการวิเคราะห์ระบบนโยบายสาธารณะ ซึ่งปัจจุบันได้รับการพัฒนาจนเป็นที่รู้จักในนามการวิเคราะห์นโยบาย
ทูมัช (เพลงเอลวิส เพรสลีย์)
ทูมัช (Too Much) เป็นเพลงบันทึกเสียงที่ฮิตอันดับที่ 1 ของเอลวิส เพรสลีย์ และจัดจำหน่ายโดย เอลวิส เพรสลีย์ มิวสิก ในปี ค.ศ. 1956 เพลงนี้แต่งโดย ลี โรเซ็นเบิร์ก ,เบอร์นาร์ด ไวย์นแมน บันทึกเสียงครั้งแรกในปี ค.ศ. 1954 โดย เบอร์นาร์ด ฮาร์ดิสัน ในค่าย Republic Records ต่อมาเอลวิส เพรสลีย์ ได้บันทึกเสียงในกันยายน ค.ศ. 1956
ทะเลโบฮอล
ทะเลโบฮอล (Bohol Sea) หรือทะเลมินดาเนา (Mindanao Sea) ตั้งอยู่ระหว่างหมู่เกาะวิซายัส‎กับมินดาเนาของฟิลิปปินส์ ตั้งอยู่ทางใต้ของจังหวัดโบฮอลและเกาะเลย์เต และทางเหนือของมินดาเนา มีจังหวัดซีคีฮอร์และจังหวัดคามีกินที่ถือเป็นเกาะใหญ่ในทะเลโบฮอล
เมืองที่สำคัญที่ตั้งอยู่บนชายฝั่งทะเลโบฮอลได้แก่ คากายันเดโอโร อีลีกัน บูตูอัน ดูมาเกเต โอซามิซ และตักบีลารัน
รักคำเดียว
"รักคำเดียว" เป็นซิงเกิลของ ธงไชย แมคอินไตย์ ร่วมกับวงทเวนตีไฟฟ์อาเวอส์ ในปี พ.ศ. 2558 ประพันธ์เนื้อร้อง-แต่งทำนองโดย สมพล รุ่งพาณิชย์ (แหลม ทเวนตีไฟฟ์อาเวอส์) และเรียบเรียงโดยวงทเวนตีไฟฟ์อาเวอส์ ออกจำหน่ายครั้งแรกในวันที่ 1 ธันวาคม พ.ศ. 2558
เพลงนี้พูดถึงว่า คำว่ารักคำเดียวนั้นพิเศษแค่ไหน แม้จะเป็นคำคำเดียวที่ออกมา เป็นได้ทั้งคำที่ทำให้เรามีความสุข และ อยู่ได้ตลอดไป
เครื่องสั่งจักร
เครื่องสั่งจักร (อังกฤษ: Engine order telegraph; คำย่อ: E.O.T) หรือโทรเลขสั่งเครื่องยนต์ เป็นอุปกรณ์สื่อสารใช้ส่งคำสั่งหรือรับคำสั่งบนเรือกำปั่นหรือเรือดำน้ำสำหรับเจ้าหน้าที่สะพานเดินเรือ เพื่อสั่งให้วิศวกรในห้องเครื่องส่งกำลังให้กับเรือในความเร็วตามความต้องการ
การใช้งานคือ โยกคันบังคับให้ตรงกับป้ายคำสั่งที่ต้องการ ปลายทางจะทราบคำสั่งจากเข็มชี้ที่ชี้ไปป้ายคำสั่งนั้น และจะโยกคันบังคับให้ตรงกับป้ายคำสั่งที่เข็มชี้อยู่ เพื่อส่งสัญญาณรับทราบคำสั่งและปรับความเร็วเรือให้เหมาะสม
ประวัติ
ในเรือยุคแรก ๆ ตั้งแต่ศตวรรษที่ 19 ถึงประมาณปี ค.ศ. 1950 เครื่องสั่งจักรมักจะประกอบด้วยหน้าปัดกลมประมาณ 9 in โดยมีคันบังคับตั้งแต่หนึ่งด้ามขึ้นไป มีเข็มชี้บนหน้าปัด และชุดป้ายคำสั่งเร่งหรือถอยเครื่องยนต์ เครื่องสั่งจักรบนเรือสมัยใหม่จะใช้สัญญาณไฟและเสียงอิเล็กทรอนิกส์แทน
สถานีรถไฟคามิชิราตากิ
สถานีรถไฟคามิชิราตากิ (Kami-Shirataki Station; 上白滝駅 (Kami-Shirataki-eki)) เป็นสถานีรถไฟขนาดเล็กตั้งอยู่ในเมืองมมเบ็ตสึ จังหวัดฮกไกโด ประเทศญี่ปุ่น
สถานีรถไฟคามิชิราตากิ ตั้งอยู่ในตอนเหนือของจังหวัดฮกไกโด ใช้เลขรหัส A44 เป็นสถานีรถไฟขนาดเล็กมีผู้ใช้บริการน้อย โดยในช่วง 10 ปีที่ผ่านมา เนื่องจากประชาชนได้ย้ายออกไปจากเมืองนี้ทำให้สถานีรถไฟต้องปิดตัวลงเมื่อเดือนธันวาคม ปี ค.ศ. 2015 แต่ยังมีรถไฟเดินทางมายังสถานีนี้เนื่องจากมีเด็กนักเรียนหญิงมัธยมปลายคนหนึ่ง ที่ยังต้องใช้สถานีนี้เพื่อเดินทางไปเรียนหนังสือ โดยคาดว่าเธอจะเรียนจบในช่วงเดือนมีนาคม ค.ศ. 2016 และหลังจากนั้นสถานีจะปิดตัวลงอย่างเป็นทางการ
อย่างไรก็ตามเมื่อข่าวนี้ถูกแพร่ลงไปในทวิตเตอร์ ในเดือนมกราคม ค.ศ. 2016 ทางสถานีก็ชี้แจงว่าข่าวดังกล่าวเป็นข่าวลือ ไม่มีมูลความจริง
กีฬาจักรยานในโอลิมปิกฤดูร้อน 2020 – เปอร์ซูต ทีมหญิง
การแข่งขันกีฬาจักรยานในโอลิมปิกฤดูร้อน 2020 – เปอร์ซูต ทีมหญิง เป็น 1 ใน 22 รายการแข่งขันกีฬาจักรยานในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 2-3 สิงหาคม พ.ศ. 2564 ที่อิซุเวโลโดรม การแข่งขันรายการเปอร์ซูต ทีมหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 32 คน จาก 18 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 3 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2012
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
เดอะวิซาร์ดออฟออซ (ภาพยนตร์ พ.ศ. 2482)
เดอะวิซาร์ดออฟออซ (The Wizard of Oz) เป็นภาพยนตร์อเมริกันในปี ค.ศ. 1939 แนวดนตรีจินตนิมิต สร้างโดยเมโทร-โกลด์วิน-เมเยอร์ ถือว่าเป็นหนึ่งในภาพยนตร์ที่ยอดเยี่ยมที่สุดในประวัติศาสตร์วงการภาพยนตร์ เป็นที่รู้จักมากที่สุดและประสบความสำเร็จมากที่สุดในบรรดางานที่ดัดแปลงจากผลงานหนังสือเยาวชนของลีแมน แฟรงก์ บอมเรื่อง พ่อมดมหัศจรรย์แห่งเมืองออซ ภาพยนตร์นำแสดงโดยจูดี การ์แลนด์ รับบทโดโรที เกล, ร่วมด้วยเรย์ โบลเกอร์, แจ็ก เฮเลย์, เบิร์ต ลาร์, แฟรงก์ มอร์แกน, บิลลี เบิร์ก และมาร์กาเรต แฮมิลตัน
เป็นที่รู้จักในการใช้เทคนิคคัลเลอร์, การดำเนินเรื่องแบบจินตนิมิต, การใช้สกอร์เพลง และตัวละครที่น่าจดจำ ยังเป็นสัญรูปในวัฒนธรรมสมัยนิยมอเมริกัน ภาพยนตร์ยังได้รับการเสนอชื่อเข้าชิงรางวัลออสการ์ 6 รางวัล รวมถึงสาขาภาพยนตร์ยอดเยี่ยม แต่พ่ายให้เรื่อง วิมานลอย ได้รับรางวัลสาขาเพลงดั้งเดิมยอดเยี่ยมจากเพลง "Over the Rainbow" และเพลงสกอร์ดั้งเดิมยอดเยี่ยม โดยเฮอร์เบิร์ต สโตทาร์ต ขณะที่ภาพยนตร์ถือว่าได้รับเสียงวิจารณ์ที่ดีตั้งแต่ครั้งออกฉายเดือนสิงหาคม ค.ศ. 1939 แต่ก็ไม่ได้ทำกำไรมากนักให้กับเอ็มจีเอ็ม ทำรายได้เพียง $3,017,000 จากงบประมาณ $2,777,000 และยังถือเป็นงานสร้างที่มากที่สุดของค่ายเอ็มจีเอ็ม จนถึงปัจจุบันนี้
กีฬาจักรยานในโอลิมปิกฤดูร้อน 2020 – เมดิสัน บุคคลหญิง
การแข่งขันกีฬาจักรยานในโอลิมปิกฤดูร้อน 2020 – เมดิสัน บุคคลหญิง เป็น 1 ใน 22 รายการแข่งขันกีฬาจักรยานในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 6 สิงหาคม พ.ศ. 2564 ที่อิซุเวโลโดรม การแข่งขันรายการเมดิสัน บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 32 คน จาก 16 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งแรกของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
จั๊กจั่น ดาวไพร
จั๊กจั่น ดาวไพร มีชื่อจริงว่า บานเย็น มุกดาม่วง ชื่อเล่น เย็น (เกิดที่อำเภอภูเวียง จังหวัดขอนแก่น) เป็นนักร้องและนักแสดงหมอลำหนึ่งในสี่สาวดาวรุ่งจากคณะเสียงอิสาน อดีตเคยเป็นหางเครื่องในวงมาก่อน ปัจจุบันเป็นนักแสดงมากความสามารถ รับบทบาทเป็นดาวร้ายของวงซึ่งมีชื่อเสียงโด่งดัง เป็นที่รักและชื่นชอบ น่าเคารพนับถือของแฟนเพลง
ผลงานการแสดงสดลำเรื่องต่อกลอนคณะเสียงอิสาน
{| class="wikitable" width = "50%" style = "text-align:center" ! ปี ! เรื่อง ! บทบาท ! หมายเหตุ
โกปปาอีตาเลีย 2018 นัดชิงชนะเลิศ
การแข่งขัน โกปปาอีตาเลีย 2017 นัดชิงชนะเลิศ เป็นการตัดสินหาทีมชนะเลิศของ โกปปาอีตาเลีย ฤดูกาล 2017–18, ฤดูกาลที่ 71 ของฟุตบอลถ้วยหลักของประเทศอิตาลี. นัดนี้ลงเล่นเมื่อวันที่ 9 พฤษภาคม ค.ศ. 2018 ที่ สตาดีโอโอลิมปีโก ใน โรม ระหว่าง ยูเวนตุส และ มิลาน.
เส้นทางสู่นัดชิงชนะเลิศ
หมายเหตุ: (H: เหย้า; A: เยือน).
ปาลัซโซเดลลาโรเวเร
ปาลัซโซเดลลาโรเวเร (Palazzo Della Rovere; วังตระกูลเดลลาโรเวเร) หรือ ปาลัซโซเดเปนีเซนซีเอรี (Palazzo dei Penitenzieri) เป็นวังในโรม ประเทศอิตาลี หันหน้าออกสู่วิอาเดลลากอนซิลิอาซิโอเน
วังเริ่มก่อสร้างในปี 1480 โดยพระคาร์ดินัลโดเมนีโก เดลลา โรเวเร ผู้เป็นญาติของพระสันตะปาปาซิกตูสที่สี่ เดลลา โรเวเร คาดว่าเป็นผลงานออกแบบของสถาปนิกชาวฟลอเรนซ์ บักโก ปอนเตลลี การก่อสร้างวังมีขึ้นระหว่างปี 1480 ถึง 1490 ตั้งอยู่ทางใต้ของจัตุรัสสกอซซากาวัลลีซึ่งถูกทำลายทิ้งในปี 1937 พร้อม ๆ กับ spina di Borgo วังนี้สร้างขึ้นโดยปอนเตลลีถอดแบบมาจากรูปแบบสถาปัตยกรรมของปาลัซโซเวเนเซีย ภายในวังมีโถงที่มีเปียโนโนบีเล และภาพเขียนเฟรสโกที่สำคัญ โถงเหล่านี้ในปัจจุบันใช้เป็นโถงต้อนรับของคณะสงฆ์อัศวินขี่ม้าแห่งพระคูหาศักดิ์สิทธิ์แห่งเยรูซาเลม
ชื่อปัจจุบันนี้ตั้งขึ้นในรัชสมัยของพระสันตะปาปาอาเล็กซันเดอร์ที่เจ็ดได้ย้ายให้สงฆ์ผู้ฟังคำสารภาพบาป (confessors) ที่ทำงานประจำในบาซิลิกานักบุญปีเตอร์ สงฆ์เหล่านี้มชื่อเรียกว่า penitenzieri เดิมทีอาคารนี้เคยเป็นโรงแรมโกลัมบัส (Hotel Columbus) ในปัจจุบันใช้งานเป็นที่ทำการของคณะสงฆ์พระคูหาศักดิ์สิทธิ์ ปัจจุบันเครือโรงแรมโฟร์ซีซันส์เป็นผู้เช่าที่
ในเดือนกรกฎาคม 2023 นักโบราณคดีประกาศว่าค้นพบซากของโรงละครเนโรในลานกลางของวัง
สาธารณรัฐเชเชน
เชชเนีย (Chechnya; Чечня́; Нохчийчоь) หรือชื่อทางการคือ สาธารณรัฐเชเชน (Chechen Republic; Чече́нская Респу́блика; Нохчийн Республика) เป็นสาธารณรัฐหนึ่งของประเทศรัสเซีย
เชชเนียตั้งอยู่ในคอเคซัสเหนือ ตั้งอยู่ส่วนใต้สุดของยุโรปตะวันออก และอยู่ในรัศมี 100 กิโลเมตรจากทะเลแคสเปียน เมืองหลวงของสาธารณรัฐคือกรอซนืย ตามสำมะโน พ.ศ. 2553 สาธารณรัฐมีประชากร 1,268,989 คน
หลังสหภาพโซเวียตล่มสลายใน พ.ศ. 2534 สาธารณรัฐสังคมนิยมโซเวียตปกครองตัวเองเชเชน-อินกุช (Chechen-Ingush ASSR) แบ่งออกเป็นสองสาธารณรัฐ คือ สาธารณรัฐอินกูเชเตียและสาธารณรัฐเชเชน สาธารณรัฐเชเชนได้รับการประกาศเป็นสาธารณรัฐอินกูเชเตียเชเชน ซึ่งแสวงเอกราช หลังสงครามเชเชนครั้งที่หนึ่งกับประเทศรัสเซีย เชชเนียได้รับเอกราชโดยพฤตินัยเป็นสาธารณรัฐอินกูเชเตียเชเชน การควบคุมจากส่วนกลางของรัสเซียได้รับการฟื้นฟูระหว่างสงครามเชเชนครั้งที่สอง นับแต่นั้น มีกระบวนการบูรณะและสร้างใหม่อย่างเป็นระบบ แม้การสู้รบประปรายยังดำเนินต่อไปในเขตภูเขาและทางใต้ของสาธารณรัฐ
ปัญหาความขัดแย้งของเชชเนีย
เชชเนียเป็นสาธารณรัฐของสหพันธรัฐรัสเซีย มีประชากรก่อนสงคราม 1.2 ล้านคน ส่วนใหญ่เป็นชาวมุสลิมนิกายสุหนี่ ตั้งอยู่ทางทิศ ตะวันตกเฉียงใต้ของรัสเซียบริเวณเทือกเขาคอเคซัส มีอาณาเขตติดต่อกับจอร์เจีย ในปี 2534 หลังการล่มสลายของสหภาพโซเวียต ขบวนการชาตินิยมกลุ่มมุสลิมหัวใหม่ในรัสเซียต้องการที่จะผนวกดินแดน 4 สาธารณรัฐคือ สาธารณรัฐอิงกูเชเตีย, คาร์บาดีโน-บัลคาเรีย, ดาเกสถาน และนอร์ทออสซีเชีย เข้าด้วยกันเรียกว่า "สหพันธรัฐอิสลามคาลีฟัด" ภายใต้การสนับสนุนจากประเทศในตะวันออกกลาง ปัญหาของเชชเนียเกิดขึ้นเมื่อเดือนพฤศจิกายน 2535 นายพลดูดาเยฟ ประธานาธิบดีเชชเนียประกาศให้สาธารณรัฐเป็นเอกราช แต่รัสเซียยอมไม่ได้ที่จะปล่อยให้ดินแดนในปกครองเป็นอิสระ นอกจากนี้กรุงกรอซนืยเมืองหลวงของเชชเนีย ยังเป็นแหล่งน้ำมันขนาดใหญ่ที่มีความสำคัญต่อเศรษฐกิจของรัสเซียอีกด้วย
สมัยประธานาธิบดีเยลต์ซินของรัสเซีย
ได้มีการส่งทหารจำนวน 40,000 นาย เข้าไปยังเชชเนีย เพื่อปราบปรามการแบ่งแยกดินแดน ทำให้เกิดการสู้รบยืดเยื้อเป็นเวลาเกือบ 2 ปี (พ.ศ. 2537–2539) แต่ได้สิ้นสุดลง เมื่อรัสเซียตกลงให้สิทธิปกครองตนเองชั่วคราวแก่กลุ่มกบฏและยอมถอนทหารออกจากเชชเนียทั้งหมด และสนับสนุนให้นายอัสลาน มาสคาดอฟ ขึ้นดำรงตำแหน่งประธานาธิบดีเชชเนียในเดือนกรกฎาคม 2540 สืบแทนประธานาธิบดีโซคคาร์ ดูคาเยฟที่เสียชีวิตไปในช่วงสงคราม ต่อมาอำนาจของประธานาธิบดีมาสคาดอฟได้ลดลงเป็นลำดับ เนื่องจากอดีตหัวหน้ากลุ่มกบฏแบ่งแยกดินแดน ซึ่งกระจายอยู่ตามดินแดนส่วนต่าง ๆ ของเชชเนีย เริ่มตั้งตนขึ้นมามีอำนาจอย่างเป็นเอกเทศ และจากการที่ประธานาธิบดีมาสคาดอฟได้ดำเนินนโยบายแยกตัวเป็นเอกราชจากรัสเซียในภายหลัง ทำให้รัฐบาลรัสเซียต้องการจับกุมตัวประธานาธิบดีมาสคาดอฟ ในฐานะหัวหน้ากลุ่มกบฏแบ่งแยกดินแดน
สงครามเชชเนียครั้งที่ 2 (พ.ศ. 2542)
เริ่มขึ้นเมื่อนายพลชามิล บาซาเยฟ หัวหน้ากลุ่มกบฏเชชเนียซึ่งมีอำนาจมากที่สุด นำกำลังเข้ายึดสาธารณรัฐดาเกสถาน ทางตะวันออกของเชชเนีย พร้อมประกาศจะปลดปล่อยดินแดนทางตอนเหนือของเทือกเขาคอเคซัสออกจากรัสเซีย และเปลี่ยนให้เป็นรัฐอิสลามทั้งหมด ทำให้รัสเซียต้องส่งทหารเข้าโจมตีที่ตั้งของนายพลบาซาเยฟในเชชเนียตั้งแต่ต้นเดือนตุลาคม 2542 โดยสามารถยึดพื้นที่ไว้ได้ทั้งหมด รวมทั้งกรุงกรอซนืยเมืองหลวงของเชชเนีย เหลือแต่เพียงบริเวณเทือกเขาตามแนวชายแดนเท่านั้น ที่มักเกิดการสู้รบกับกลุ่มกบฏในลักษณะการซุ่มโจมตี ในการนี้ รัสเซียได้แต่งตั้งนายอัคมัด คาดีรอฟ ขึ้นเป็นผู้นำเชชเนียคนใหม่
การเสียชีวิตของนายอัสลัน มาสคาดอฟ เมื่อ 8 มีนาคม 2548
ระหว่างการล้อมจับของกองกำลังรัสเซียในเมืองตอลสตอยยุร์ต (Tolstoi Yurt) ของเชชเนีย หลายฝ่ายมองว่า เป็นการสิ้นสุดกระบวนการเจรจาเพื่อสันติภาพระหว่างเชชเนียกับรัสเซีย เนื่องจากนายมาสคาดอฟ ซึ่งเป็นผู้นำกลุ่มกบฏเชชเนียสายกลาง กำลังต้องการเจรจาสันติภาพกับรัสเซีย โดยเป็นฝ่ายเสนอการหยุดยิงฝ่ายเดียวในเชชเนีย  ขณะที่รัสเซียกลับมองว่า เป็นการสิ้นสุดผู้นำสูงสุดของกลุ่มกบฏเชชเนียสายกลาง ซึ่งจะทำให้ไม่มีตัวเชื่อมโยงทางการเมือง รวมถึงการขอรับการสนับสนุนด้านอาวุธและการเงินจากต่างประเทศ การสังหารนายชามิล บาซาเยฟ ผู้นำกลุ่มกบฏเชชเนียสายหัวรุนแรง เมื่อ 10 กรกฎาคม 2549 ถือเป็นชัยชนะครั้งสำคัญของประธานาธิบดีปูตินที่ดำเนินนโยบายแข็งกร้าวในการแก้ไขปัญหาเชชเนียมาตลอด ซึ่งไม่เพียงส่งผลให้การแพร่กระแสเรียกร้องเอกราชไปยังดินแดนอื่น ๆ ของรัสเซียต้องหยุดชะงักลงบ้าง แม้จะไม่สามารถหยุดยั้งกระบวนการเรียกร้องเอกราชให้แก่เชชเนียได้ เพราะยังคงมีผู้นำกบฏคนใหม่ก้าวขึ้นมาแทนที่ แต่ยังจะช่วยให้การบริหารดินแดนเชชเนียโดยคณะบริหารที่รัฐบาลรัสเซียสนับสนุนอยู่เข้มแข็งขึ้น ปัจจุบันรัฐบาลรัสเซียได้ส่งกองกำลังและเจ้าหน้าที่เข้าไปประจำการอยู่ในเชชเนียประมาณ 40,000 นาย โดยไปจากกระทรวงกลาโหม หน่วยความมั่นคงกลาง (FSB) และกองกำลังของกระทรวงมหาดไทยเป็นหลัก
ทั้งนี้ นายบาซาเยฟเป็นผู้นำกลุ่มกบฏเชชเนียที่ทางการรัสเซียต้องการตัวมากที่สุด และเป็นผู้อยู่เบื้องหลังเหตุการณ์ความรุนแรงหลายครั้ง ไม่ว่าจะเป็นการจับตัวประกันในโรงละครใจกลางกรุงมอสโก การก่อวินาศกรรมเครื่องบินโดยสารของรัสเซีย การลอบวางระเบิดสถานีรถไฟใต้ดินในกรุงมอสโก รวมถึงเหตุการณ์ครั้งรุนแรงที่สุด คือ การจับนักเรียนและครูเป็นตัวประกันที่โรงเรียนในเมืองเบสลันในปี พ.ศ. 2547 ทำให้มีผู้เสียชีวิตถึง 335 คน ซึ่งส่วนใหญ่เป็นเด็ก และก่อนที่นายบาซาเยฟจะถูกสังหารนั้น หน่วย FSB สืบทราบว่า นายบาซาเยฟมีแผนที่จะก่อการร้ายครั้งใหญ่ในช่วงที่รัสเซียจะเป็นเจ้าภาพจัดการประชุมผู้นำประเทศอุตสาหกรรมชั้นนำของโลก (G-8) ที่เมืองเซนต์ปีเตอร์สเบิร์ก ในระหว่าง 15-17กรกฎาคม 2549 ด้วย
การแก้ไขปัญหาเชชเนียของรัสเซียถูกประณามจากชาติตะวันตกว่า ละเมิดสิทธิมนุษยชนอย่างร้ายแรง เนื่องจากใช้วิธีการกวาดล้างแบบราบคาบ ไม่เลือกเฉพาะพื้นที่ตั้งของฝ่ายกบฏ โดยเน้นการโจมตีทางอากาศเป็นหลัก แม้กระนั้น การก่อการร้ายในรัสเซียยังคงเกิดขึ้นและขยายตัวทั้งในแง่ของพื้นที่ปฏิบัติการและความรุนแรง ทำให้ประธานาธิบดีปูตินดำเนินนโยบายที่แข็งกร้าวมากขึ้น โดยประกาศจะใช้นโยบายชิงโจมตีก่อนต่อผู้ก่อการร้าย ด้านสภาดูมาได้เสนอร่างกฎหมายเพิ่มเติมเกี่ยวกับมาตรการต่อต้านการก่อการร้ายเพื่อสนับสนุนนโยบายดังกล่าว โดยอนุญาตให้เจ้าหน้าที่รัฐใช้มาตรการฉุกเฉินในการสืบสวน แม้จะยังไม่มีการยืนยันว่า กำลังจะมีการก่อการร้ายก็ตาม ซึ่งมาตรการดังกล่าวครอบคลุมการดักฟังโทรศัพท์ การตรวจสอบไปรษณีย์อิเล็กทรอนิกส์และเอกสาร การจำกัดการจราจรและการเดินทาง รวมถึงการจำกัดเสรีภาพของสื่อมวลชนในการเสนอข่าวในพื้นที่ปฏิบัติการต่อต้านการก่อการร้าย
ปัญหาการก่อการร้ายในประเทศ
สร้างความชอบธรรมให้กับประธานาธิบดีปูตินในการเปลี่ยนรูปแบบการปกครองจากการกระจายอำนาจสู่ท้องถิ่นเป็นการรวมศูนย์อำนาจ โดยเปลี่ยนวิธีการเลือกตั้งสมาชิกสภาผู้แทนราษฎรจากทั้งแบบแบ่งเขตและแบบสัดส่วน เป็นการเลือกตั้งแบบสัดส่วนทั้งหมด พร้อมกับเปลี่ยนวิธีการเลือกตั้งผู้ปกครองสาธารณรัฐและเขตปกครองตนเองทั้ง 89 แห่ง เป็นการเสนอชื่อโดยประธานาธิบดีและขอความเห็นชอบจากสภานิติบัญญัติท้องถิ่นแทน ซึ่งวิธีการดังกล่าวถูกชาติตะวันตกโจมตีอย่างหนักว่า จะทำให้การพัฒนาประชาธิปไตยในรัสเซียไม่คืบหน้า
สโมสรกีฬาอัลอะฮ์ลี
สโมสรกีฬาอัลอะฮ์ลี (อารบิก: النادي الأهلي للألعاب الرياضية) (El Nady El Ahly El Riady, แปล: สโมสรกีฬาแห่งชาติ) เป็นสโมสรกีฬาตั้งอยู่ที่กรุงไคโร ประเทศอียิปต์ มีชื่อเสียงในด้านทีมฟุตบอลซึ่งกำลังแข่งขันในอียิปเตียนพรีเมียร์ลีก ลีกฟุตบอลสูงสุดของประเทศ อัลอะฮ์ลีก่อตั้งขึ้นเมื่อวันที่ 24 เมษายน ค.ศ. 1907 จากการรวมกลุ่มของนักศึกษาในไคโร
อัลอะฮ์ลีชนะเลิศลีกในประเทศ 40 สมัย, ถ้วยในประเทศ 36 สมัย และถ้วยซูเปอร์คัพอีก 10 สมัย จึงเป็นสโมสรที่ประสบความสำเร็จมากที่สุดในอียิปต์ นอกจากนี้ อัลอะฮ์ลียังไม่เคยตกชั้นจากลีกสูงสุดอีกด้วย
ส่วนในรายการระหว่างประเทศ อัลอะฮ์ลีชนะเลิศซีเอเอฟแชมเปียนส์ลีก 8 สมัย, ซีเอเอฟคอนเฟเดอเรชันส์คัพ 1 สมัย, ซีเอเอฟซูเปอร์คัพ 6 สมัย, แอฟริกันคัพวินเนอร์สคัพ 4 สมัย, ฟุตบอลชิงแชมป์สโมสรแอโฟร-เอเชีย 1 สมัย, ฟุตบอลชิงแชมป์สโมสรอาหรับ 1 สมัย, อาหรับคัพวินเนอร์สคัพ 1 สมัย และอาหรับซูเปอร์คัพ 2 สมัย นอกจากนี้ยังได้เหรียญทองแดงในฟุตบอลชิงแชมป์สโมสรโลก 2006
ตีโบที่ 2 เคานต์แห่งช็องปาญ
ธิโบต์ผู้ยิ่งใหญ่ (Thibaut de Blois, Thibaut IV le Grand ) เป็นเคานต์แห่งบลัวส์และชาร์ตร์สในชื่อธิโบต์ที่ 4 ตั้งแต่ปี ค.ศ. 1102 และเป็นเคานต์แห่งช็องปาญและบรีในชื่อธิโบต์ที่ 2 ตั้งแต่ปี ค.ศ. 1125
เขามีโอแซร์, มาลินญี, แอร์วี, ทรัวส์ และชาโตวีแลงเป็นที่ดินตามศักดินาที่ได้มาจากอูเดส์ที่ 2 ดยุคแห่งบูร์กอญ เขาเป็นบุตรชายของสตีเฟนที่ 2 เคานต์แห่งบลัวส์ กับอาแดลแห่งนอร์ม็องดี และเป็นพี่ชายของพระเจ้าสตีเฟนแห่งอังกฤษ แม้จะเป็นบุตรชายคนที่สอง แต่ธิโบต์ได้รับแต่งตั้งให้ดำรงตำแหน่งที่เหนือกว่ากีโยม พี่ชาย นักประวัติศาสตร์หลายคนวาดภาพว่ากีโยมมีความปกพร่องทางจิต แต่ยังพิสูจน์ไม่ได้ว่าจริงหรือไม่ ทว่าที่รู้กันคือมารดาของเขามองว่าเขาต่อต้านการถูกควบคุมอย่างหัวแข็งและไม่เหมาะกับตำแหน่งหน้าที่การเป็นเคานต์ แต่ธิโบต์ไม่มีปัญหาในข้อนั้น
ธิโบต์ติดตามมารดาเดินทางไปทั่วอาณาจักรเป็นร้อยๆ ครั้ง และหลังเธอเกษียณตัวไปอยู่ที่มาร์ซินญีในปี ค.ศ. 1125 เขาบริหารดูแลทรัพย์สมบัติของครอบครัวด้วยทักษะอันดีเยี่ยม อาแดลเสียชีวิตในคอนแวนต์ที่เธอรักในปี ค.ศ. 1136 ปีหลังจากที่สตีเฟน บุตรชายของเธอได้รับการสวมมงกุฎเป็นกษัตริย์แห่งอังกฤษ
พระเจ้าหลุยส์ที่ 7 แห่งฝรั่งเศสเข้ามาพัวพันในสงครามกับธิโบต์จากการอนุญาตให้ราอูลที่ 1 เคานต์แห่งแวร์ม็องดัวส์ ทิ้งเอลีโอนอร์ ภรรยาของตนซึ่งเป็นพี่น้องหญิงของธิโบต์ไปแต่งงานกับเปโตรนิยาแห่งอากีแตน น้องสาวของพระราชินีแห่งฝรั่งเศส สงครามที่ดำเนินอยู่สองปี (ค.ศ. 1142–1144) มีเหตุการณ์สำคัญคือการเข้ายึดช็องปาญของกองทัพหลวงและการยึดครองวิทรี-เลอ-ฟร็องซัวส์ ที่ผู้คนมากมายตายในการตั้งใจเผาโบสถ์ของพระเจ้าหลุยส์
ในปี ค.ศ. 1123 เขาแต่งงานกับมาทิลเดอแห่งคารินเธีย บุตรสาวของเอ็งเกลแบต์ ดยุคแห่งคารินเธีย
ทั้งคู่มีบุตรด้วยกัน คือ
ธิโบต์มีบุตรชายนอกสมรสหนึ่งคน
กีฬาฟุตบอลในโอลิมปิกฤดูร้อน 2020 – ทีมชาย
การแข่งขันกีฬาฟุตบอลในโอลิมปิกฤดูร้อน 2020 – ทีมชาย เป็น 1 ใน 2 รายการแข่งขันฟุตบอลที่โตเกียว ประเทศญี่ปุ่น จะจัดขึ้นระหว่างวันที่ 21 กรกฎาคม - 7 สิงหาคม ค.ศ. 2021 ครั้งนี้จัดการแข่งขันกีฬาฟุตบอลในโอลิมปิกเป็นครั้งที่ 24 ในโอลิมปิกฤดูร้อน จัดขึ้น ณ สนามกีฬาใน 6 เมือง
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
สนามแข่งขัน
การแข่งขันจัดขึ้นในหกสนาม ในหกเมืองเจ้าภาพ ดังนี้
รายชื่อ
การแข่งขันฟุตบอลทีมชายเป็นทัวร์นาเมนต์ระดับนานาชาติที่มีข้อจำกัดด้านอายุ ผู้เล่นจะต้องเกิดในหรือหลังวันที่ 1 มกราคม ค.ศ. 1997 โดยอนุญาตให้ผู้เล่นอายุเกินสามคนสำหรับแต่ละทีม แต่ละทีมต้องส่งทีมผู้เล่น 18 คน โดยสองคนต้องเป็นผู้รักษาประตู แต่ละทีมยังสามารถระบุรายชื่อผู้เล่นสำรองสี่ราย ซึ่งสามารถแทนที่ผู้เล่นคนใดก็ได้ในทีมในกรณีที่ได้รับบาดเจ็บระหว่างการแข่งขัน
การจับสลาก
การจับสลากของการแข่งขันจัดขึ้นในวันที่ 21 เมษายน ค.ศ. 2021 เวลา 10:00 (เวลาท้องถิ่น CEST UTC+2), ณ สำนักงานใหญ่ฟีฟ่า ในซูริค ประเทศสวิตเซอร์แลนด์ ดำเนินการโดย ซาไร บาเรแมน หัวหน้าเจ้าหน้าที่ฟุตบอลหญิงของฟีฟ่า และ ไฆเม ยาร์ซา ผู้อำนวยการการแข่งขันของฟีฟ่า
ทีมที่ผ่านรอบคัดเลือก 15 ทีมและเจ้าภาพญี่ปุ่น จะถูกแบ่งออกเป็นสี่โถ ซึ่งเจ้าภาพญี่ปุ่นจะถูกจัดวางในโถ 1 โดยอัตโนมัติและมอบหมายให้อยู่ในตำแหน่ง A1 ในขณะที่ทีมที่เหลือถูกวางลงในโถตามลำดับโดยอิงจากผลการแข่งขันในห้าการแข่งขันกีฬาโอลิมปิกที่ผ่านมา (ในปีล่าสุดจะได้รับคะแนนในการพิจารณามากกว่า) พร้อมคะแนนโบนัสที่มอบให้กับแชมป์ของสมาพันธ์นั้น ๆ ในหนึ่งกลุ่มจะไม่มีกลุ่มใดที่มีมากกว่าหนึ่งทีมจากแต่ละสมาพันธ์ เจ้าภาพอย่างญี่ปุ่นถูกวางในโถ 1 และอยู่ในตำแหน่ง A1 โดยอัตโนมัติ ในขณะที่ทีมอื่น ๆ จะเรียงตามผลงานในโอลิมปิกห้าครั้งหลังสุด (ถ้าเข้าร่วมมากก็จะได้คะแนนมาก) โดยคะแนนพิเศษจะถูกเพิ่มให้กับทีมแชมป์ของแต่ละสมาพันธ์ ในแต่ละกลุ่มต้องไม่มีทีมที่มาจากสมาพันธ์เดียวกันมากกว่าหนึ่งทีม
รอบแบ่งกลุ่ม
เวลาทั้งหมดเป็นเวลามาตรฐานญี่ปุ่น (UTC+9).
อันดับ
นัดที่มีผลแพ้ชนะในช่วงต่อเวลาพิเศษ จะถูกนับว่าเป็นชนะหรือแพ้ ในขณะที่นัดที่ตัดสินด้วยการยิงลูกโทษ จะถูกนับว่าเป็นการเสมอ
ทำเนียบท่าช้าง
ทำเนียบท่าช้าง หรือ วังถนนพระอาทิตย์ ตั้งอยู่บนถนนพระอาทิตย์ เขตพระนคร กรุงเทพมหานคร เดิมเป็นบ้านของเจ้าพระยามหาโยธา (ทอเรียะ คชเสนี) บุตรเจ้าพระยามหาโยธานราธิบดีศรีพิชัยณรงค์ (พญาเจ่ง) ต้นสกุลคชเสนี เชื้อสายมอญ เจ้าพระยามหาโยธา (ทอเรีย)เป็นปู่ของเจ้าจอมมารดากลิ่นในพระบาทสมเด็จพระจอมเกล้าเจ้าอยู่หัว และเป็นมรดกตกทอดมาถึง พระเจ้าบรมวงศ์เธอ กรมพระนเรศรวรฤทธิ์ (พระองค์เจ้ากฤดาภินิหาร) ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างตำหนัก 2 ชั้น เป็นที่ประทับของพระเจ้าบรมวงศ์เธอ กรมพระนเรศวรฤทิธิ์และเจ้าจอมมารดา ต่อมาเรียกอาคารหลักนี้ว่า ตำหนักเดิม
ตำบลถลุงเหล็ก
ตำบลถลุงเหล็ก อาจหมายถึง
ทำเนียบท่าช้าง
พระบาทสมเด็จพระมงกุฎเกล้าเจ้าอยู่หัว พระราชทานทรัพย์ส่วนพระองค์สร้างตำหนักใหม่ ในปี พ.ศ. 2460 สร้างเป็นอาคารทรงยุโรปก่ออิฐถือปูน 2 ชั้น เรียกว่า วังมะลิวัลย์ จากนั้น พระเจ้าบรมวงศ์เธอ กรมพระนเรศวรฤทธิ์ทรงย้ายไปประทับอยู่ ณ วังมะลิวัลย์จนสิ้นพระชนม์ในปี พ.ศ. 2468 ส่วนตำหนักเดิมนั้น สันนิษฐานว่าเป็นที่พำนักของเจ้าจอมมารดากลิ่น หลังจากที่พระเจ้าบรมวงศ์เธอ กรมพระนเรศวรฤทธิ์สิ้นพระชนม์ พระโอรสองค์ใหญ่ซึ่งทรงเป็นผู้จัดการมรดก ได้ทูลเกล้าฯ ถวายร.7ขายตำหนักและที่ดินแก่พระคลังข้างที่ใน พ.ศ. 2468 ต่อมาหลังเปลี่ยนแปลงการปกครอง ตกมาเป็นกรรมสิทธิของ สำนักงานทรัพย์สินส่วนพระมหากษัตริย์ ในปัจจุบัน
รัชกาลที่ 7 พระราชทาน วังถนนพระอาทิตย์ ให้เป็นที่ประทับของสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ต้นราชสกุลสวัสดิวัตน์ เมื่อทรงพักที่ตำหนักเดิมได้ระยะหนึ่ง จวบจนตำหนักใหม่สูง 3 ชั้นสร้างเสร็จ ตำหนักเดิมจึงไม่มีผู้ใดอาศัย
หลังเปลี่ยนแปลงการปกครอง โดยคณะราษฎร์ สมเด็จพระเจ้าบรมวงศ์เธอ กรมพระสวัสดิวัดนวิศิษฏ์ เสด็จออกจากวังนี้ ทรงลี้ภัยทางการเมืองสู่ ปีนัง
เข้าสู่ ร.8 ประมาณปี พ.ศ. 2479-2481 คุณหญิงลิ้นจี่ สุริยานุวัตร เข้ามาพำนักที่ตำหนักเดิม ต่อมารัฐบาลได้จัดให้วังถนนพระอาทิตย์ เป็นที่พักของนายปรีดี พนมยงค์ ผู้สำเร็จราชการแทนพระองค์สมเด็จพระเจ้าอยู่หัวอานันทมหิดล ในระหว่างปี พ.ศ. 2485-2490 ซึ่งใช้เป็นที่ทำการการผู้สำเร็จราชการ จนเป็นที่รู้จักในชื่อ ทำเนียบท่าช้าง
จากกรณี คดีสวรรคตของร. 8 นายปรีดี พนมยงค์ ต้องหลบหนีออกจากวังถนนพระอาทิตย์ หรือทำเนียบท่าช้างแห่งนี้ ออกนอกประเทศไทย
เมื่อครั้ง สมเด็จพระนางเจ้ารำไพพรรณี พระบรมราชินีในรัชกาลที่ 7 เสด็จนิวัติประเทศไทย ในปี พ.ศ. 2492 รัฐบาลได้เตรียมจัดวังถนนพระอาทิตย์หรือทำเนียบท่าช้างถวายเป็นที่ประทับแต่ด้วยสมเด็จพระศรีนครินทราบรมราชชนนี ทรงเชิญเสด็จไปประทับ ณ วังสระปทุม จึงมิได้มาประทับ ณ วังนี้
ต่อมาระหว่างปี พ.ศ. 2515-2524 สำนักงานการวางแผนการสื่อสาร เพื่อการพัฒนาแห่งองค์การสหประชาชาติ (UNDP/DTCP) และคณะกรรมการส่งเสริมการพาณิชย์นาวี (Office of Maritime Commission) ได้เช่าตำหนักเดิมและทำเนียบท่าช้าง จากสำนักงานทรัพย์สินส่วนพระมหากษัตริย์ และต่อมาในปี พ.ศ. 2521 สำนักงานกองทุนสงเคราะห์เด็กแห่งสหประชาชาติ หรือ ยูนิเซฟ (UNICEF) ได้เช่าร่วมกันในตำหนักเดิม จนเมื่อคณะกรรมการส่งเสริมการพาณิชย์นาวีได้ย้ายออกไป และสำนักงานการวางแผนการสื่อสาร เพื่อการพัฒนาแห่งองค์การสหประชาชาติ ได้ปิดทำการใน พ.ศ. 2530 ยูนิเซฟจึงได้เป็นผู้เช่าอาคารแต่ผู้เดียว และต่อมายูนิเซฟได้ย้ายสำนักงานเขต (Area Office) และฝ่ายบัตรอวยพร (Greeting Cards Operation) มาที่ตำหนักเดิมในปลายปี พ.ศ. 2535
สถาปัตยกรรม
ตำหนักเดิม เป็นอาคาร 2 ชั้น ก่ออิฐถือปูน หลังคาปั้นหยามุงกระเบื้องว่าว มีจั่วเปิดคู่ด้านแม่น้ำเจ้าพระยา และจั่วเปิดหนึ่งจั่วด้านถนนพระอาทิตย์ หน้าจั่วประดับปูนปั้นลายพรรณพฤกษา เชิงชายประดับไม้ฉลุ ระเบียงมีทั้งชั้นบนและชั้นล่าง ตามลักษณะสถาปัตยกรรมแบบโคโลเนียล ราวระเบียงชั้นล่างเป็นลูกกรงปูนปั้น
ลูกกรงชั้นบนเป็นเหล็กหล่อ หน้าจั่วด้านถนนพระอาทิตย์มีเสาสูงรับ มีลักษณะได้รับอาคารอิทธิพลคลาสิครีไววัล ด้านทิศเหนือมีมุขครึ่งแปดเหลี่ยม ผนังอาคารตกแต่งด้วยลวดบัวปูนปั้น และเซาะร่องตามแนวนอน หน้าต่างโค้ง มีการใช้ไม้ฉลุลายโปร่งแบบเรือนขนมปังขิงบริเวณช่องระบายอากาศ
รายชื่อประเทศที่มีเมืองหลวงไม่ใช่เมืองใหญ่ที่สุด
ในความหมายของคำว่า เมืองใหญ่ที่สุด นั้นหมายถึงเมืองที่มีประชากรอาศัยอยู่มากที่สุด ซึ่งแต่ละประเทศนั้นก็จะมีเมืองใหญ่ที่สุด แต่ส่วนใหญ่เมืองหลวงจะเป็นเมืองใหญ่ที่สุด โดยส่วนใหญ่จะเรียกเมืองใหญ่เหล่านี้โดยใช้คำว่า นคร นำหน้า ส่วนเมืองหลวงจะใช้คำนำหน้าว่า กรุง
งานประกาศผลรางวัลออสการ์ ครั้งที่ 42
งานประกาศผลรางวัลออสการ์ ครั้งที่ 42 เป็นงานมอบรางวัลสำหรับภาพยนตร์ที่เข้าฉายในปีค.ศ. 1969 งานในครั้งนี้ไม่มีพิธีกร และเป็นครั้งแรกที่ได้มอบรางวัล สาขากำกับเสียง ให้กับผู้ทำโดยตรง แทนที่จะให้บริษัทของผู้กำกับเสียงเช่นในอดีต
Best Picture
Midnight Cowboy
Best Actor in a Leading Role
True Grit - John Wayne
Best Actress in a Leading Role
The Prime of Miss Jean Brodie - Maggie Smith
Best Actor in a Supporting Role
They Shoot Horses, Don't They - Gig Young
Best Actress in a Supporting Role
Cactus Flower - Goldie Hawn
Best Director
Midnight Cowboy - John Schlesinger
Best Adapted Screenplay
Midnight Cowboy - Waldo Salt
Best Original Screenplay
Butch Cassidy and the Sundance Kid - William Goldman
Best Cinematography
Butch Cassidy and the Sundance Kid - Conrad L. Hall
Best Art Direction-Set Decoration
Hello, Dolly! - John DeCuir, Jack Martin Smith , Herman A. Blumenthal , Walter M. Scott , George James Hopkins and Raphael Bretton
Best Costume Design
Anne of the Thousand Days - Margaret Furse
Best Sound
Hello, Dolly! - Jack Solomon and Murray Spivack
Best Effects, Special Visual Effects
Marooned - Robie Robinson
Best Music, Original Song
Butch Cassidy and the Sundance Kid - Burt Bacharach and Hal David for the song Raindrops Keep Fallin' on My Head
Best Music, Score of a Musical Picture (Original or Adaptation)
Hello, Dolly! - Lennie Hayton and Lionel Newman
Best Short Subjects, Cartoons
It's Tough to Be a Bird
Best Short Subjects, Live Action Subjects
The Magic Machines
Best Documentary, Short Subjects
Czechoslovakia 1968
Best Foreign Language Film
Z - Algeria
ซอร์รี (เพลงจัสติน บีเบอร์)
"ซอร์รี" (Sorry) เป็นเพลงของนักร้องชาวแคนาดา จัสติน บีเบอร์ จากสตูดิโออัลบั้มที่สี่ เพอร์เพิส เพลงเขียนโดยจูเลีย ไมเคิลส์ จัสติน แทรนเตอร์ และบีเบอร์ เพลงออกขายในวันที่ 23 ตุลาคม ค.ศ. 2015 เป็นซิงเกิลที่สองจากอัลบั้ม
"ซอร์รี" ขึ้นอันดับหนึ่งบนชาร์ตคะเนเดียนฮอต 100 และในอีกแปดประเทศ รวมถึงนิวซีแลนด์ และสหราชอาณาจักร และขึ้นสิบอันดับแรกในชาร์ตของ 19 ประเทศ รวมถึงออสเตรเลีย เยอรมนี และสหรัฐอเมริกา
พายุเซอปัต
เซอปัต (มาเลเซีย: Sepat; ) เป็นชื่อพายุหมุนเขตร้อนในรายชื่อชุดที่ 2 ลำดับที่ 8 ของมหาสมุทรแปซิฟิกตะวันตกฝั่งเหนือ ส่งโดยประเทศมาเลเซีย พายุเซอปัตนั้นอาจหมายถึง
ณรรลฌา ดอกกะฐิน
ณรรลฌา ดอกกะฐิน เกิดวันที่ 8 ตุลาคม พ.ศ. 2538 เป็นนักร้องชาวไทย
ประวัติ
ณรรลฌา ดอกกะฐิน จบการศึกษาจากคณะดุริยางคศาสตร์ มหาวิทยาลัยศิลปากร สาขาดนตรีแจ๊ส เป็นผู้เข้าประกวดในรายการ เดอะสตาร์ ค้นฟ้าคว้าดาว ปี 10 และได้เป็น 8 คนสุดท้ายเดอะสตาร์ในปีที่10 หมายเลขประจำตัวคือ หมายเลข 6 ก่อนหน้านี้เมื่ออยู่โรงเรียนทุ่งสงเคยเป็นนักร้องนำให้กับวง T.S. Combo ของโรงเรียน และโชว์พลังเสียงจนนำทีมคว้าแชมป์ฤดูร้อนชิงช้าสวรรค์ ปี5 ในการแข่งขันชิงช้าสวรรค์คอนเทสต์ และยังได้ประกวดในรายการแข่งขันในรายการ The Voice Thailand season1 จนได้เป็นลูกทีมของโค้ชสหรัถ สังคปรีชา โดยเธออวดความสามารถด้านการร้องเพลงได้หลากหลายแนวอย่างโดดเด่น จนทำให้ทะลุเข้าไปถึงการแข่งขันรอบไลฟ์โชว์ ปัจจุบัน ณรรลฌา หมดสัญญากับค่ายเอ็กแซ็กท์แล้ว แต่ยังคงรับร้องเพลง เป็นครูสอนร้องเพลง รวมถึงทำงานประจำในบริษัทบรรจุภัณฑ์แห่งหนึ่งอีกด้วย
เพลงพิเศษ
เพลง "มัน ใหญ่ มาก 7 โจ๊ะ" ร้องใหม่ ศิริพร อำไพพงษ์, ณรรลฌา ดอกกะฐิน
แพตตี เจนคินส์
แพทริเซีย ลี เจนคินส์ (Patricia Lea Jenkins; เกิด 24 กรกฎาคม ค.ศ. 1971 ) หรือที่รู้จักกันในชื่อแพตตี เจนคินส์ เป็นชาวอเมริกัน ผู้กำกับภาพยนตร์ นักเขียนบทภาพยนตร์เธอกำกับภาพยนตร์ Monster (2003), Wonder Woman (2017) และที่กำลังตามมา คือ วันเดอร์ วูแมน 1984 (2020)
ชีวิตช่วงแรก
เจนคินส์เกิดเมื่อวันที่ 24 กรกฎาคม ค.ศ. 1971 ในเมือง วิกเตอร์วิลล์ แคลิฟอร์เนีย พ่อของเธอ William T. Jenkins เป็นกัปตันทหารอากาศในกองทัพสหรัฐอเมริกา และนักบินต่อสู้เหรียญเงินในสงครามเวียดนาม แม่ของเธอ Emily Roth เป็นนักวิทยาศาสตร์ทางด้านสิ่งแวดล้อม ทำงานอยู่ในซานฟรานซิสโก เธอมีพี่สาว คือ Elaine Roth เธอพักอาศัยและเรียนหนังสือตั้งแต่อนุบาลจนถึงมัธยมตอนปลายในเมืองลอเรนซ์ แคนซัส เธอสำเร็จการศึกษาปริญญาตรี ได้รับปริญญาจาก Cooper Union นครนิวยอร์ก ในปี 1993 และปริญญาโทสาขาการกำกับการแสดง จากสถาบัน AFI Conservatory ของสถาบันภาพยนตร์อเมริกันในปี 2000 ตอนเป็นนักเรียนที่ AFI เธอเป็นแฟนคลับภาพยนตร์ของผู้ผลิตและผู้กำกับชาวสเปน Pedro Almodóvar ในปี 2001 เธอทำภาพยนตร์เรื่องสั้นเรื่อง Velocity Rules ซึ่งเธออธิบายว่า เป็นแนวระหว่างซุปเปอร์ฮีโร่และแนวของ Almodóvar เกี่ยวกับแม่บ้านที่เกิดอุบัติเหตุได้ง่าย ๆ
อาชีพ
ภาพยนตร์ Wonder Woman เริ่มออกฉายในเดือนมิถุนายน ค.ศ. 2017 และทำให้เจนคินส์เป็นผู้กำกับที่มีภาพยนตร์รอบเปิดตัวในสหรัฐทำรายได้สูงสุดสำหรับผู้กำกับหญิง (มากกว่าภาพยนตร์ Fifty Shades of Grey ของผู้กำกับ Sam Taylor-Johnson). เจนคินส์ก็เลยกลายได้ชื่อว่าเป็นผู้กำกับหญิงคนแรกของภาพยนตร์แนวฮีโร่จากสตูดิโออเมริกัน และในที่สุด Wonder Woman ก็กลายเป็นภาพยนตร์ที่ทำรายได้สูงที่สุดที่กำกับโดยผู้หญิง และสูงกว่า Mamma Mia! ที่กำกับโดยฟิลลิดา ลอยด์
ในขณะที่โปรโมทภาพยนตร์ Wonder Woman, เจนคินส์พูดถึงเรื่องโครงการต่อไปของเธอว่า จะเป็นภาพยนตร์ประเภทซีรีส์โทรทัศน์ที่พัฒนากับสามีของเธอต่อมาโครงการนี้ก็ถูกเปิดเผยว่าเป็นซีรีส์แนวสยองขวัญเรื่อง Riprore เปิดตัวในรูปแบบ video-on-demand บน Shudder ของเครือช่าย AMC ในกรกฎาคม ค.ศ. 2017 เคเบิลทีวีของอเมริกาเครือข่าย TNT ได้ออกแถลงว่า เจนคินส์จะทำหน้าที่กำกับภาพยนตร์ซีรีส์ใหม่ 6 ตอน เรื่อง One Day She'll Darken ซึ่งเขียนบทโดยสามีของเธอ Sam Sheridan และแสดงนำโดย Chris Pine ซึ่งเป็นผู้แสดงนำชายในภาพยนตร์ Wonder Woman ของเธอ นอกจากนั้น เธอจะทำหน้าที่เป็นผู้อำนวยการผลิตภาพยนตร์ด้วย
ในเดือนกันยายน ค.ศ. 2017 นิตยสาร Variety รายงานว่า เจนคินส์จะกลับมากำกับภาพยนตร์ Wonder Woman 2 ในวันที่ 6 ธันวาคม 2017 เจนคินส์ได้รับเกียรติจากนิตรสาร Time เป็นบุคคลแห่งปีของนิตยสารไทม์
งานอื่น
เจนคินส์เป็นผู้แสดงนำหญิง Wonder Womanกัล กาด็อต, Lynda Carter และ Diane Nelson ประธานบริษัท ดีซี เอ็นเตอร์เทนเมนท์ และ Cristina Gallach เลขาธิการทั่วไปขององค์การสหประชาชาติ (UN) ได้ปรากฏตัวที่สหประชาชาติในวันที่ 21 ตุลาคม ค.ศ. 2016 ในงานครบรอบ 75 ปี "Wonder Woman" เพื่อให้ความสำคัญตัวละคร โดย UN ให้เกียรติตัวละคร Wonder Woman เป็นทูตกิตติมศักดิ์ในการส่งเสริมความสามารถของผู้หญิงและเด็กหญิงเพิ่มมากขึ้น" ท่าทีนี้มีจุดมุ่งหมายเพื่อปลุกจิตสำนึกตามเป้าหมายการพัฒนาอย่างยั่งยืนฉบับที่ 5 ขององค์การสหประชาชาติ ซึ่งพยายามทำให้มีความเท่าเทียมทางเพศ และช่วยให้ผู้หญิงและเด็กหญิงประสบความสำเร็จภายในปี 2030 อย่างไรก็ตาม เมื่อมีการประท้วงจากภายใน UN เอง ร้องเรียนพัน กี-มุน เลขาธิการสหประชาชาติว่าตัวละครนั้น "ไม่ครอบคลุมความหลากลายทางวัฒนธรรม หรืออ่อนไหว" และอาจถูกใช้ในการมุ่งเป้าคัดค้านผู้หญิงได้ เรื่องนี้จึงเป็นผลให้ตัวละครถูกปลดออกจากการแต่งตั้ง และโครงการสิ้นสุดวันที่ 16 ธันวาคม
ชีวิตส่วนตัว
ใน ค.ศ. 2007 เจนคินส์แต่งงานกับ Sam Sheridan อดีตนักดับเพลิงและผู้เขียนหนังสือ A Fighter's Heart เธอและสามีมีลูกชายด้วยกันหนึ่งคน และพักอยู่ในซานตาโมนิก้า, แคลิฟอร์เนีย
รางวัล
ในปี 2004 เจนคินส์ได้รับรางวัลภาพยนตร์ยอดเยี่ยม (Best First Feature) โดย Independent Spirit Award จากภาพยนตร์ Monster และได้รับเหรียญเกียรติยศ Franklin J. Schaffner Alumni จากสถาบันภาพยนตร์อเมริกัน ในปี 2011 เจนกินส์ได้รับการเสนอชื่อให้เข้าชิงรางวัลเอ็มมี ประเภทซีรีส์ดราม่ายอดเยี่ยมจากภาพยนตร์ The Killing เธอได้รับการเสนอชื่อให้เข้าชิง 2 รางวัล การกำกับภาพยนตร์ยอดเยี่ยม ในปี 2012 โดยสมาคมนักเขียนแห่งอเมริกา (Directors Guild of America, DGA) และรางวัลการกำกับภาพยนตร์ยอดเยี่ยม ประเภทภาพยนตร์ซีรีส์ จากภาพยนตร์ The Killing และภาพยนตร์ Fiveนอกจากนี้ในเดือนมกราคม 2012 เธอได้รับรางวัลการกำกับยอดเยี่ยมในสาขาซีรีส์ดราม่า โดย DGA จากภาพยนตร์ The Killing
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 2 เรื่องของ แพตตี เจนกินส์ 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก $ ดอลลาร์สหรัฐ
แท็บลอยด์จังกี
แท็ปลอยด์ จันเกิล (Tabloid Junkie) เป็นเพลงป็อปที่บันทึกเสียงโดยนักร้องชาวอเมริกัน ไมเคิล แจ็กสัน เพลงนี้ปรากฏอยู่ในแทร็กที่ 11 ในสตูดิโอส์อัลบั้มที่ 9 ของแจ็กสัน HIStory: Past, Present and Future, Book I วางจำหน่ายในปี ค.ศ. 1995 ในรูปแบบ 2 แผ่น
เพลงที่ได้รับความคิดเห็นเชิงบวกจากนักวิจารณ์เพลง "Tabloid Junkie" เป็นเพลงป๊อปร็อคกับเนื้อเพลงที่เกี่ยวข้องกับสื่ออคติและการรายงานข่าวเชิงลบของข่าวลือเกี่ยวกับแจ็คสันและชีวิตส่วนตัวของเขาคล้ายกับเพลงก่อนบันทึกโดยแจ็คสัน "Tabloid Junkie" เป็นเพลงที่เจ็ดใน HIStory: Past, Present And Future, Book I ที่มีวัตถุประสงค์เพื่อสื่อ แทร็คนี้ไม่ได้ถูกปล่อยออกมาเป็นซิงเกิล
ลูชาลิเบร
ลูชาลิเบร (Lucha libre) เป็นรูปแบบมวยปล้ำอาชีพที่ใช้และพัฒนาในประเทศเม็กซิโก โดยมีมวยปล้ำอาชีพ เป็นรูปแบบความบันเทิงพื้นฐานมาจากการเล่นกีฬาการต่อสู้ แม้ว่าคำนี้หมายถึงมวยปล้ำอาชีพ แต่เดิมใช้ในลักษณะเดียวกับคำศัพท์ภาษาอังกฤษในอเมริกา และอังกฤษ คือ "มวยปล้ำฟรีสไตล์" (Freestyle wrestling)  หมายถึง มวยปล้ำสมัครเล่น ที่มีสไตล์โดยไม่มีข้อจำกัดของ Greco-Roman wrestling
มวยปล้ำเม็กซิโกเป็นลักษณะเฉพาะตัว โดยหน้ากากที่มีสีสัน, ลำดับการปล้ำโดยอาศัยความเร็ว, ลักษณะเทคนิคกระโดดเหินเวหา ซึ่งบางส่วนได้ถูกนำไปใช้ในสหรัฐอเมริกา การสวมหน้ากากได้ถูกพัฒนาความสำคัญเป็นพิเศษ และนัดการปล้ำบางครั้งจะแข่งขัน ซึ่งผู้แพ้จะต้องถอดหน้ากากออกอย่างถาวร ซึ่งเป็นเดิมพันที่มีระดับสูงของน้ำหนักที่แนบมา มวยปล้ำแท็กทีมเป็นที่แพร่หลายโดยเฉพาะอย่างยิ่งในลูชาลิเบร โดยเฉพาะอย่างยิ่งการจับคู่กับทีมสามคนที่เรียกว่า ตริโอส
กีฬายูโดในโอลิมปิกฤดูร้อน 2008
การแข่งขันยูโดในโอลิมปิกฤดูร้อน 2008 เป็นการแข่งขันกีฬายูโดในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-15 สิงหาคม พ.ศ. 2551 ณ สนาม Beijing Science and Technology University Gymnasium มีการแข่งขันทั้งหมด 14 รายการ
พายุมูน
มูน (Mun; ) เป็นชื่อพายุหมุนเขตร้อนในรายชื่อชุดที่ 2 ลำดับที่ 9 ของมหาสมุทรแปซิฟิกตะวันตกฝั่งเหนือ ส่งโดยประเทศไมโครนีเซีย ชื่อพายุในลำดับนี้แต่แรกเริ่มเคยใช้ชื่อ ฟิเทอว (Fitöw; ) มาก่อน แต่ถูกถอนออกไปในฤดูกาล 2556 พายุฟิเทอวนั้นอาจหมายถึง
พายุมูนนั้นหมายถึง
เพอร์เพิส (อัลบั้มจัสติน บีเบอร์)
เพอร์เพิส (Purpose) เป็นสตูดิโออัลบั้มมี่สี่ของนักร้องชาวแคนาดา จัสติน บีเบอร์ อัลบั้มวางขายวันที่ 13 พฤศจิกายน ค.ศ. 2015 โดยสังกัดเดฟแจมเรคอร์ดิงส์ และสกูลบอยเรเคิดส์ ก่อนออกอัลบั้ม ซิงเกิลแรก "วอตดูยูมีน" ออกจำหน่าย และติดชาร์ตอันดับหนึ่งในหลายชาร์ต และตามด้วยซิงเกิล "ซอร์รี" ที่ทำสถิติบนชาร์ตเช่นกัน ซิงเกิลที่สาม "เลิฟยัวร์เซลฟ์" ก็ประสบความสำเร็จบนชาร์ตโดยขึ้นอันดับหนึ่งใน 7 ประเทศ และขึ้นห้าอันดับแรกในสหรัฐอเมริกา
อัลบั้มเปิดตัวที่อันดับ 1 บนชาร์ตบิลบอร์ด 200 ด้วยยอดขาย 522,000 ชุดในสัปดาห์แรก อัลบั้มนี้เป็นอัลบั้มอันดับหนึ่งอัลบั้มที่หกขอบีเบอร์ ถัดจากอัลบั้ม บีลีฟอะคูสติก (2013)
กีฬาจักรยานในโอลิมปิกฤดูร้อน 2020 – ออมเนียม บุคคลหญิง
การแข่งขันกีฬาจักรยานในโอลิมปิกฤดูร้อน 2020 – ออมเนียม บุคคลหญิง เป็น 1 ใน 22 รายการแข่งขันกีฬาจักรยานในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 8 สิงหาคม พ.ศ. 2564 ที่อิซุเวโลโดรม การแข่งขันรายการออมเนียม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 21 คน จาก 21 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 3 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2012
การคัดเลือก
* ผ่านการคัดเลือกเป็นตัวแทนระดับทวีป
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
งานประกาศผลรางวัลออสการ์ ครั้งที่ 43
งานประกาศผลรางวัลออสการ์ ครั้งที่ 43 เป็นงานมอบรางวัลสำหรับภาพยนตร์ที่เข้าฉายในปีค.ศ. 1970
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
Best Picture
Patton
Best Actor in a Leading Role
Patton - George C. Scott (refused)
Best Actress in a Leading Role
Women in Love - Glenda Jackson
Best Actor in a Supporting Role
Ryan's Daughter - John Mills
Best Actress in a Supporting Role
Airport - Helen Hayes
Best Director
Patton - Franklin J. Schaffner
Best Adapted Screenplay
MASH - Ring Lardner Jr.
Best Original Screenplay
Patton - Francis Ford Coppola and Edmund H. North
Best Cinematography
Ryan's Daughter - Freddie Young
Best Art Direction-Set Decoration
Patton - Urie McCleary, Gil Parrondo , Antonio Mateos and Louis Thevenet
Best Costume Design
Cromwell - Vittorio Nino Novarese
Best Sound
Patton - Douglas O. Williams and Don J. Bassman
Best Film Editing
Patton - Hugh S. Fowler
Best Effects, Special Visual Effects
Tora! Tora! Tora! - A. D. Flowers and L. B. Abbott
Best Music, Original Song
Lovers and Other Strangers - Fred Karlin, Jimmy Griffin and Robb Royer for the song For All We Know
Best Music, Original Song Score
Let it Be - Paul McCartney, John Lennon , Ringo Starr and George Harrison
Best Music, Original Score
Love Story - Francis Cai
Best Short Subject, Cartoons
Is It Always Right to Be Right?
Best Short Subjects, Live Action
The Resurrection of Broncho Billy
Best Documentary, Short Subjects
Interviews with My Lai Veterans
Best Documentary, Features
Woodstock
Best Foreign Language Film
Investigation of a Citizen Above Suspicion - Italy
การยกเลิกระบบแคว้น
การยกเลิกระบบแคว้น (廃藩置県 (haihan-chiken)) ในจักรวรรดิญี่ปุ่นและแทนที่ด้วยระบบจังหวัดในปี ค.ศ. 1871 เป็นจุดสูงสุดของการฟื้นฟูเมจิที่เริ่มขึ้นในปี ค.ศ. 1868 ซึ่งเป็นปีเริ่มต้นของยุคเมจิ ภายใต้การปฏิรูป ไดเมียวทั้งหมด (大名, ขุนนางศักดินา) จำเป็นต้องคืนอำนาจให้จักรพรรดิเมจิและราชวงศ์ของพระองค์ กระบวนการนี้ประสบความสำเร็จในหลายขั้นตอน ส่งผลให้มีรัฐบาลกลางแห่งใหม่ของญี่ปุ่นและแทนที่ระบบศักดินาเก่าด้วยคณาธิปไตยใหม่
สงครามโบชิน
หลังจากความพ่ายแพ้ของกองกำลังที่จงรักภักดีต่อรัฐบาลโชกุนโทกูงาวะในสงครามโบชินในปี ค.ศ. 1868 รัฐบาลเมจิชุดใหม่ได้ยึดดินแดนทั้งหมดที่เคยอยู่ภายใต้การปกครองโดยตรงของรัฐบาลโชกุนและดินแดนที่ปกครองโดยไดเมียวซึ่งยังคงภักดีต่อรัฐบาลโชกุนโทกูงาวะ ดินแดนเหล่านี้มีสัดส่วนประมาณ 1 ใน 4 ของญี่ปุ่นและได้รับการจัดระเบียบใหม่เป็นจังหวัดโดยมีผู้ว่าราชการจังหวัด (知事) ที่ได้รับการแต่งตั้งโดยตรงจากรัฐบาลกลาง
การเรียกคืนแคว้นศักดินา
ระยะที่สองในการยกเลิกระบบแคว้นศักดินาเกิดขึ้นในปี ค.ศ. 1869 การเคลื่อนไหวนี้นำโดยคิโดะ ทากาโยชิ แห่งแคว้นศักดินาโชชู โดยได้รับการสนับสนุนจากขุนนางในราชสำนักคือ อิวากูระ โทโมมิ และซันโจ ซาเนโตมิ คิโดชักชวนเจ้าแคว้นศักดินาโชชูและซัตสึมะ สองแคว้นศักดินาชั้นนำในการโค่นล้มรัฐบาลโชกุนโทกูงาวะ ให้ยอมมอบแคว้นศักดินาให้กับจักรพรรดิโดยสมัครใจ ระหว่างวันที่ 25 กรกฎาคม ค.ศ. 1869 ถึง 2 สิงหาคม ค.ศ. 1869 ด้วยเกรงว่าจะถูกตั้งคำถามถึงความจงรักภักดีของพวกเขา ไดเมียวจากแคว้นศักดินาอื่น ๆ อีก 260 แห่งจึงปฏิบัติตาม มีเพียง 14 แคว้นศักดินาเท่านั้นที่ไม่สามารถปฏิบัติตามโดยสมัครใจกับการเรียกคืนแคว้นศักดินา (版籍奉還, hanseki hōkan)
อิศอม อัลฮะเฎาะรี
อิศอม อัลฮะเฎาะรี (عصام الحضري; เกิด 15 มกราคม ค.ศ. 1973) เป็นผู้รักษาประตูฟุตบอลชาวอียิปต์ และเป็นกัปตันทีมของสโมสรฟุตบอลอัลตะอาวุนในซาอุดีโปรเฟสชันนัลลีก และทีมชาติอียิปต์ เขาได้รับฉายาว่า "เขื่อนยักษ์"
อัลฮะเฎาะรีใช้ช่วงเวลาส่วนใหญ่ลงเล่นให้กับอัลอะฮ์ลี ซึ่งเขาพาทีมคว้าแชมป์พรีเมียร์ลีกอียิปต์ 8 สมัย, อียิปต์คัพ 4 สมัย, อียิปเตียนซูเปอร์คัพ 4 สมัย, ซีเอเอฟแชมเปียนส์ลีก 4 สมัย, ซีเอเอฟซูเปอร์คัพ 3 สมัย, ฟุตบอลชิงแชมป์สโมสรอาหรับ 1 สมัย และอาหรับซูเปอร์คัพ 2 สมัย สโมสรอื่น ๆ ที่เขาประสบความสำเร็จ อาทิ Sion (ซึ่งเขาพาทีมคว้าแชมป์สวิสคัพ) และ Al Merreikh (ซึ่งเขาพาทีมคว้าแชมป์ซูดานพรีเมียร์ลีกและซูดานคัพ)
ณ ปัจจุบัน อัลฮะเฎาะรีลงเล่นให้กับทีมชาติอียิปต์มากเป็นอันดับที่ 3 เขาเคยพาทีมชาติคว้าแชมป์แอฟริกาคัพออฟเนชันส์ 4 สมัย และยังมีชื่อเป็นผู้รักษาประตูยอดเยี่ยมในรายการนั้นอีก 3 ครั้ง
จักรวรรดิเม็กซิโก
จักรวรรดิเม็กซิโก อาจหมายถึง:
โรงละครของจักรพรรดิแนโร
โรงละครของจักรพรรดิแนโร (Theatrum Neronis) เป็นโรงละครส่วนตัวของจักรพรรดิแนโรแห่งจักรวรรดิโรมัน สร้างขึ้นในโรม เป็นที่รู้จักเพียงในแหล่งข้อมูลลายลักษณ์อักษร กระทั่งถูกค้นพบในปี 2020 ระหว่างการขุดค้นทางโบราณคดี ซากของโรงละครถูกขุดค้นเรื่อยมาตลอดปี 2023 โดย ผู้ตรวจการโบราณคดีพิเศษแห่งโรม ก่อนที่จะประกาศการค้นพบทางโบราณคดีนี้ในปีเดียวกัน
โรงละครตั้งอยู่บนฝั่งขวาของแม่น้ำทีเบอร์ ในพื้นที่อาเกร์วาตีกานุส ใน โฮร์ตี ของอากริปปีนาผู้อาวุโส พื้นที่เดียวกับที่กาลีกูลาเคยสร้างโรงละครสัตว์ของเขาขึ้น ซากของโรงละครที่ขุดค้นพบนั้นอยู่ในลานของวังเดลลาโรเวเรในนครโรม
ปรากฏการกล่าวถึงโรงละครนี้โดยเปิดเผยเฉพาะในงานเขียนของปลีนีผู้อาวุโส และมีการกล่าวถึงโดยอ้อมโดยซูเอโตนีอุส และ ตาซีตุส ตามคำบันทึกของปลีนี จักรพรรดิแนโรจัดแสดงสมบัติที่ยึดมาได้จากอดีตกอนซูลไว้ในโรงละครส่วนตัว (theatrum peculiare) ของเขา ซึ่งใช้งานโดยแนโรสำหรับการซักซ้อมการแสดงร้องเพลงในที่สาธารณะของเขาซึ่งจัดที่โรงละครปอมเปย์ โรงละครนี้กว้างใหญ่มากพอที่จะทำให้แนโรพอใจ ซูเอโตนีอุสเขียนไว้ว่าในระหว่างเทศกาล เนโรเนีย จักรพรรดิแนโรสัญญาว่าจะปรากฏตัว in hortis ("ในสวน") คำนี้เป็นคำกล่าวโดยอ้อมถึงโรงละครส่วนตัวแห่งนี้ ส่วนตาซีตุสระบุว่าในระหว่าง Ludi Juvenales แนโรได้ขับร้อง per domum aut hortos ซึ่งเป็นอีกหนึ่งการกล่าวโดยอ้อมถึงโรงละครแห่งนี้ นอกจากนี้ ยังเป็นไปได้ว่า domestica scaena ที่ตาซีตุสบันทึกไว้ว่าเป็นสถานที่ที่แนโรใช้ชื่นชมอัคคีภัยโรมครั้งใหญ่เมื่อปี 64 นั้นไม่ได้หมายถึงหอคอย Gaius Maecenas บนเขาเอสกีลิน แต่หมายถึงโรงละครของเขาแห่งนี้ โรงละครนี้ซึ่งตั้งอยู่บนฝั่งขวาของแม่น้ำทีเบอร์นั้นในเวลานั้นอยู่ห่างไกลมาจากบริเวณที่เกิดอัคคีภัยจึงถือเป็นจุดชมไฟที่ปลอดภัยกว่าหอคอยดังกล่าวซึ่งอยู่ตรงกลางพื้นที่ที่เกิดไฟ โรงละครนี้ถูกรื้อถอนเพื่อเอาวัสดุไปใช้งานในศตวรรษที่สอง ดังที่ปรากฏหลักฐานเป็นเสาหินอ่อนห้าเสาที่พบอยู่ในพื้นที่
มีการกล่าวถึงโรงละครนี้เป็นครั้งสุดท้ายในกลางศตวรรษที่ 12 ในหนังสือนำทางนครโรมแก่ผู้มาจาริกแสวงบุญ Mirabilia Urbis Romae ซึ่งระบุว่าโรงละครนี้ตั้งอยู่ใกล้กับ Castellum Crescentii (ปัจจุบันคือปราสาทนักบุญอังเจโล)
เหตุเพลิงไหม้เรือข้ามฟากในประเทศบังกลาเทศ พ.ศ. 2564
ในวันที่ 24 ธันวาคม 2021 เรือข้ามฟากขนาดสามชั้น MV Avijan-10 เกิดเพลิงไหม้บนแม่น้ำสุคนธ์ (Sugandha River) ใกล้กับเมืองฌโลกตี ประเทศบังกลาเทศ ส่งผลให้มีผู้เสียชีวิตอย่างน้อย 40 รายและบาดเจ็บมากกว่า 100 คน รวมถึงมีผู้สูญหายจำนวนหนึ่ง เรือลำดังกล่าวกำลังเดินทางจากธากาไปบาร์กูนา เรือมีขีดจำกัดผู้โดยสารอยู่ที่ 310 คน แต่ในขณะที่เกิดเหตุมีผู้โดยสาร 500 คน ส่วนใหญ่กำลังเดินทางกลับภูมิลำเนาเนื่องจากเป็นวันหยุดสุดสัปดาห์
ชาวบังกลาเทศเกือบ 30 เปอร์เซ็นต์เดินทางทางแม่น้ำ โดยเฉพาะในกลุ่มผู้มีรายได้ต่ำ อุบัติเหตุเรือข้ามฟากเป็นเรื่องปกติในประเทศ ซึ่ง "มักถูกโทษว่าเกิดจากการมีผู้ใช้บริการมากเกินขีดจำกัดและกฎความปลอดภัยที่หละหลวม"
Gyrogyne
Gyrogyne เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือ จีนตะวันออกเฉียงใต้